**Eatrend fotópályázat: Sportos suli kihívás**

A nyereményjáték szervezője és lebonyolítója az Eatrend Kft. (2730 Albertirsa, Pesti út 65., a továbbiakban: „**Szervező**”), aki teljeskörűen felelős a játék jogszerű lebonyolításáért.

1. **A pályázat időtartama**

Nevezési időszak: 2025.04.29 kedd, beküldési határidő vége: 2025.05.19

1. **Résztvevők**

A pályázaton részt vehet minden magyarországi általános- és középiskola. Nevezni az intézmény igazgatója vagy pedagógusa tud az alábbi linken kitöltött űrlappal.

<https://eatrend.hu/sportos-suli-kihivas>

1. **A pályázat beküldésének feltétele és menete**

**Mi a feladat?**

* Mutassátok meg, mit tudtok kihozni a régi sporteszközökből!
* A kihívás egyszerű, de annál izgalmasabb:  
  Készítsetek egy fotót, amelyen az EATREND logó látható – kizárólag használt sporteszközökből kirakva!
* Legyen szó elnyűtt labdákról, régi ugrókötelekről, kifakult bójákról vagy ütött-kopott hulahopp karikákról – bármit felhasználhattok, amit a tornaterem vagy a szertár mélyén találtok.
* Legyetek kreatívak, találékonyak és viccesek!

A sporteszköz pályázaton azok az intézmények vehetnek részt, akik 2025.04.29 és 2025.05.19 között a www.eatrend.hu/sportos-suli-kihivas feltöltenek egy a feladatok fül alatt meghatározottak szerint elkészített fotót. Pályázni csak 2025 tavaszán készített fotóval lehet, azonban a szervezők nem kötelesek ellenőrizni a fotókészítés időpontját. A beküldött fotókat az Eatrend Kft. felhasználhatja a social média felületein.

Pályázni a fotó feltöltésével, illetve a weboldalon feltüntetett kötelező mezők kitöltésével lehet, melyek az alábbiak:

* város/település megnevezése
* pályázó intézmény neve
* pályázó személy neve
* pályázó e-mail címe
* pályázó telefonszáma
* adatkezelési tájékoztató elfogadása
* játékszabályzat elfogadása

1. **Fontos tudnivalók**
2. A beküldött fotón a logó legyen jól felismerhető, szépen kirakva
3. A fotó lehet kültéri vagy beltéri, a látvány és az ötlet számít
4. **Egy intézmény csak egy fotót küldhet be a pályázatra**
5. 1 db fotó JPG vagy PNG formátumban (max. 10 MB)
6. A fotót csak az intézmény vezetője vagy egy pedagógusa küldheti be, a megadott határidőig a megadott módon
7. **Nyeremények**

A beérkezett pályaműveket az Eatrend Magyarország zsűrije értékeli és kiválasztja a három nyertest közülük.

A három nyertes intézmény egyenként 300.000 Ft értékű sporteszközcsomagot nyer, melyet a cég munkatársai adnak át az igazgatók számára.

1. **Eredményhirdetés**

Az eredményhirdetésre 2025.05.20 10:00 órakor kerül sor.

1. **Nyertesek értesítése**

A nyerteseket az űrlapon megadott e-mail címükön értesítjük az eredményhirdetést követően.

1. **Adófizetési és egyéb költségek**

A nyertest a nyereménnyel kapcsolatosan nem terheli személyi jövedelemadó fizetési kötelezettség.

A játékkal kapcsolatos egyéb kérdésekben a jogi út kizárva. A szervező fenntartja magának a jogot jelen szabályzat módosítására, kiegészítésére vagy a játék megszüntetésére.

Albertirsa, 2025. április 25.